**Doc Rivers**|  |
| Asmeniniai duomenys |
| Gimimo data | 1961 m. spalio 13 d. (62 metai) |
| Gimimo vieta | Čikaga, Ilinojus, JAV |
| Ūgis | 1,93 m |
| Svoris | 84 kg |
| Klubas |
| Dabar žaidžia | *baigęs karjerą* |
| **Pozicija** | Įžaidėjas |
| NBA naujokų birža |
| 1983 m. | 31 šaukimu,Atlantos „Hawks" |
| Profesionalūs klubai |
| 1983–19911991–19921992–19941994–1996 | Atlantos „Hawks"Los Andželo „Clippers"Niujorko „Knicks"San Antonijo „Spurs" |  |
| Šalies rinktinė |
| 1982 | Jungtinės Amerikos Valstijos JAV |  |
|  Treniruotos komandos |
| 1999–20032004–20132013–20202020–20232024– | Orlando „Magic"Bostono „Celtics"Los Andželo „Clippers"Filadelfijos „76ers"Milvokio „Bucks" |
|  |

D. Riversas 2011 m.
**Glenas Antonas „Dokas" Riversas** (angl. *Glenn Anton "Doc" Rivers*, g. 1961 m. spalio 13 d.) – JAV krepšinio treneris ir buvęs krepšininkas. Nuo 2024 m. – Milvokio „Bucks" vyriausiasis treneris.

Dar kai žaidė, D. Riversas garsėjo savo gynyba. Žaidimas įžaidėjo pozicijoje suformavo D. Riversui įgūdžius, kurie padėjo jam tapti treneriu.

Žaidėjo karjera
---------------

D. Riversas su JAV rinktine atstovavo savo šaliai 1982 m. pasaulio čempionate, nors finale ir prametė pergalę komandai galėjusį atnešti metimą. D. Riversui baigus studijas Marketės universitete, 1983 m. naujokų biržos antrajame rate jį 31-uoju šaukimu pasirinko Atlantos „Hawks" komanda. Ateinančius septynis sezonus D. Riversas buvo Atlantos klubo startinio penketuko žaidėjas, kartu su Dominiku Vilkinsu padėjęs komandai būti tarp lyderių reguliariajame sezone. 1986–1987 m. sezone jis vidutiniškai surinkdavo dvigubą dublį – pelnydavo po 12,4 taško ir atlikdavo po 10 rezultatyvių perdavimų. Vėliau vieną sezoną D. Riversas praleido Los Andželo „Clippers" komandoje ir du – Niujorko „Knicks" ekipoje, vis dar būdamas vienas iš rungtynes pradedančių žaidėjų. Savo karjerą jis baigė būdamas atsarginiu žaidėju San Antonijo „Spurs" klube.

Trenerio karjera
----------------

### Orlando „Magic" (1999 m. – 2003 m.)

Trenerio karjerą D. Riversas pradėjo 1999 m. Orlando „Magic" komandoje, kurią treniravo daugiau kaip keturis sezonus. 2000 m. po pirmųjų praleistų metų su „Magic" ekipa, treneris buvo pripažintas metų treneriu. Tą sezoną jis visų nurašytą komandą beveik atvedė iki atkrintamųjų varžybų. Ateinančius trejus metus D. Riversas padėjo komandai patekti į atkrintamąsias varžybas, tačiau 2003 m. po tragiškos sezono pradžios, jis buvo atleistas.

### Bostono „Celtics" (nuo 2004 m. iki 2013 m. )

Metus komentavęs rungtynes, 2004 m. D. Riversas perėmė Bostono „Celtics" komandos vairą. Pirmuosius kelerius treniravimo metus daug krepšinio apžvalgininkų D. Riversą kritikavo dėl jo treniravimo stiliaus, o vienas iš apžvalgininkų 2006 m. pasiūlė išvis trenerį atleisti.

Po pergalės prieš Niujorko „Knicks" komandą 2008 m. sausio 21 d. D. Riversas, kaip daugiausiai pergalių Rytų konferencijoje iškovojęs treneris, buvo paskirtas vadovauti Rytų komandai visų žvaigždžių rungtynėse Naujajame Orleane. 2008 m. birželio 17 d. D. Riversas, kaip vyriausiasis treneris, iškovojo savo pirmąjį NBA čempiono titulą, nors tam jo komandai reikėjo sužaisti 26-erias rungtynes atkrintamosiose varžybose (NBA rekordas). Keistas likimo posūkis: treneris žaidė komandoje, kuriai priklausė ankstesnis daugiausiai sužaistų rungtynių vieno sezono atkrintamosiose varžybose rekordas – 1994 m. Niujorko „Knicks" sužaidė 25-erias rungtynes.

Prieš 2010–2011 m. sezoną D. Riversas svarstė, ar toliau treniruoti klubą, ar grįžti namo į Orlandą ir daugiau laiko skirti šeimai. Galiausiai treneris nusprendė dar vieneriems metams, kaip numatyta sutartyje, likti Bostone.

2011 m. gegužės 13 d. kelis mėnesius sklidus gandams, kad D. Riversas baigs karjerą, *ESPN* kanalas pranešė, jog treneris sutiko dar 5-eriems metams pratęsti sutartį. Už juos jis turėtų gauti 35 milijonus JAV dolerių (apie 85 mln. Lt).

Asmeninis gyvenimas
-------------------

D. Riversas yra buvusio NBA žaidėjo Džimo Bruerio sūnėnas, taip pat buvusio gynėjo Bairono Irvino ir buvusio MLB žaidėjo Keno Singltono (*Ken Singleton*) pusbrolis. Jis su savo žmona Kristen Rivers ir keturiais vaikais gyvena Orlande. Vyriausias jo sūnus Jeremijas (*Jeremiah*) seniau žaidė Džordžtauno universiteto krepšinio komandoje, o vėliau persikėlė žaisti į Indianos universitetą. Dukra Kelė (*Callie*) žaidžia tinklinį Floridos universitete. Jaunesnysis D. Riverso sūnus Ostinas (*Austin*) žaidžia gynėjo pozicijoje. O. Riversas yra sutartinai laikomas vienu iš 10 geriausių 2011 m. subręsiančios kartos atakuojančių gynėjų. 2011 m. O. Riversas žais Maiko Šeševskio treniruojamoje Diuko universiteto komandoje.

D. Riversui jo pravardę „Doc" (*„Daktaras"*) davė tuometinis Marketės universiteto krepšinio komandos trenerio asistentas Rikas Madžerasas (*Rick Majeras*). D. Riversas į vasaros krepšinio stovyklą atvyko apsivilkęs marškinėlius su užrašu „Dr. J" (Džulijaus Irvingo pravardė), ir R. Madžerasas iškart jį „pakrikštijo" „Daktaru". Nuo to laiko ši pravardė D. Riversui ir „prilipo".

Kiekvienais metais D. Riversas rengia žvaigždžių golfo turnyrą, kuriame surinkti pinigai skiriami vietinei ne pelno siekiančiai organizacijai.

Treniravimo statistika
----------------------

| Legenda |
| --- |
| Reguliarusis sezonas |   Rungt. | Treniruota rungtynių |   Perg. | Laimėtos rungtynės |   Pral. | Pralaimėtos rungtynės |  Perg. % | Pergalių procentas |
| Atkrintamosios varžybos |  Atkr. v.  | Treniruota rungtynių |  Atkr. perg.  | Laimėtos rungtynės |  Atkr. pral.   | Pralaimėtos rungtynės |  Perg. % | Pergalių procentas |

| Komanda | Metai | Rungt. | Perg. | Pral. | Perg. % | Galutinis rez. | Atkr. v. | Atkr. perg. | Atkr. pral. | Atkr. perg. % | Rezultatai |
| --- | --- | --- | --- | --- | --- | --- | --- | --- | --- | --- | --- |
| „Magic" | 1999–2000 m. | 82 | 41 | 41 | 50 | 4-oji vieta Atlanto pogrupyje | – | – | – | Į atkrintamąsias varžybas nepateko |
| „Magic" | 2000–2001 m. | 82 | 43 | 39 | 52,4 | 4-oji vieta Atlanto pogrupyje | 4 | 1 | 3 | Pralaimėjo pirmajame atkrintamųjų varžybų rate |
| „Magic" | 2001–2002 m. | 82 | 44 | 38 | 53,7 | 3-ioji vieta Atlanto pogrupyje | 4 | 1 | 3 | Pralaimėjo pirmajame atkrintamųjų varžybų rate |
| „Magic" | 2002–2003 m. | 82 | 42 | 40 | 51,2 | 4-oji vieta Atlanto pogrupyje | 7 | 3 | 4 | Pralaimėjo pirmajame atkrintamųjų varžybų rate |
| „Magic" | 2003–2004 m. | 11 | 1 | 10 | 9,1 | (atleistas) | – | – | – | – |
| „Celtics" | 2004–2005 m. | 82 | 45 | 37 | 54,9 | 1-oji vieta Atlanto pogrupyje | 7 | 3 | 4 | Pralaimėjo pirmajame atkrintamųjų varžybų rate |
| „Celtics" | 2005–2006 m. | 82 | 33 | 49 | 40,2 | 3-ioji vieta Atlanto pogrupyje | – | – | – | Į atkrintamąsias varžybas nepateko |
| „Celtics" | 2006–2007 m. | 82 | 24 | 58 | 29,3 | 5-oji vieta Atlanto pogrupyje | – | – | – | Į atkrintamąsias varžybas nepateko |
| „Celtics" | 2007–2008 m. | 82 | 66 | 16 | 80,5 | 1-oji vieta Atlanto pogrupyje | 26 | 16 | 10 | **Laimėjo NBA čempionatą** |
| „Celtics" | 2008–2009 m. | 82 | 62 | 20 | 75,6 | 1-oji vieta Atlanto pogrupyje | 14 | 7 | 7 | Pralaimėjo konferencijos pusfinalyje |
| „Celtics" | 2009–2010 m. | 82 | 50 | 32 | 61 | 1-oji vieta Atlanto pogrupyje | 24 | 15 | 9 | Pralaimėjo NBA finale |
| „Celtics" | 2010–2011 m. | 82 | 56 | 26 | 68,3 | 1-oji vieta Atlanto pogrupyje | 9 | 5 | 4 | Pralaimėjo konferencijos pusfinalyje |
| **Iš viso per karjerą** |  | 913 | 507 | 406 | 55,5 |  | 102 | 56 | 46 |

Nuorodos
--------

* Informacija apie trenerį Doką Riversą NBA.com svetainėje (*angl. k.*)
* Įrašas apie Doką Riversą (kaip trenerį) databaseBasketball.com svetainėje Archyvuota kopija 2006-03-08 iš Wayback Machine projekto. (*angl. k.*)
* Įrašas apie Doką Riversą (kaip žaidėją) databaseBasketball.com svetainėje Archyvuota kopija 2006-03-02 iš Wayback Machine projekto. (*angl. k.*)